# Mujeres al borde de un ataque de nervios

Mujeres al borde de un ataque de nervios és una pel·lícula espanyola de Pedro Almodóvar, estrenada el 1988. El títol fa referència a un trastorn psiquiàtric que és lligat històricament a la histèria però que és ara vist en un context cultural com una forma de traumatisme.

## Argument

Ivan i Pepa, dos actors de doblatge, posen la seva veu a les grans estrelles del cinema i es juren amor etern cada matí en la penombra de l'estudi. Però Ivan abandona de sobte Pepa. Aquesta portarà la seva investigació i descobrirà la doble vida de l'home que estima.
És una galeria de retrats: una amant que s'assabenta de cop que el seu amant la deixarà per a una altra; l'esposa legítima del susdit, que purga la seva depressió en una clínica psiquiàtrica i no pensa més que a barallar-se; la nova conquesta que no té ganes d'afluixar la brida al Don Juan a la fuga; el fill d'aquest últim, tartamut; una advocada feminista; la companya d'un terrorista xiïta; una conserge membre dels testimonis de Jehovà; un xofer de taxi punk; policies complaents; i gaspatxo amb somnífer per a tothom.
Un vodevil modern, lliurement inspirat de La veu Humana de Jean Cocteau, una obra de 1930 d'un acte que explica el llarg monòleg d'una dona al telèfon, abandonada pel seu amant.

## Repartiment

* Carmen Maura: Pepa
* Antonio Banderas: Carlos
* Julieta Serrano: Lucía
* María Barranco: Candela
* Rossy de Palma: Marisa
* Kiti Manver: Paulina Morales
* Guillermo Montesinos: Taxista
* Chus Lampreave: La conserge
* Eduardo Calvo: Pare de Lucía
* Loles León: Secretaire
* Àngel de Andrés López: Policia I
* Fernando Guillén: Iván
* Juan Lombardero: Germán
* José Antonio Navarro: Policia II
* Ana Leza: Ana
* Ambite: Ambite
* Agustín Almodóvar: Agent immobiliari
* Tomás Corrales: Basurero
* Carmen Espada: Farmacèutica
* Imanol Uribe: Marido

## Premis i nominacions
### Premis

* 1988. Copa Volpi per la millor interpretació femenina per Carmen Maura
* 1988. Premi Osella pel millor guió per Pedro Almodóvar
* 1989. Goya a la millor pel·lícula
* 1989. Goya a la millor actriu per Carmen Maura
* 1989. Goya al millor guió original per Pedro Almodóvar
* 1989. Goya a la millor actriu secundària per María Barranco
* 1989. Goya al millor muntatge per José Salcedo

### Nominacions

* 1989. Oscar a la millor pel·lícula de parla no anglesa
* 1989. Globus d'Or a la millor pel·lícula estrangera
* 1989. Goya al millor director per Pedro Almodóvar
* 1989. Goya al millor actor secundari per Guillermo Montesinos
* 1989. Goya a la millor actriu secundària per Julieta Serrano
* 1989. Goya a la millor fotografia per José Luis Alcaine
* 1989. Goya a la millor música original per Bernardo Bonezzi
* 1989. Goya a la millor direcció de producció per Esther García
* 1989. Goya a la millor direcció artística per Félix Murcia
* 1989. Goya al millor disseny de vestuari per José María Cossío
* 1989. Goya al millor maquillatge i perruqueria per Gregorio Ros i Jesús Moncusi
* 1989. Goya al millor so per Gilles Ortion
* 1989. Goya als millors efectes especials per Reyes Abades
* 1990. BAFTA a la millor pel·lícula de parla no anglesa

## Referències

* ↑ Schechter DS, Marshall RD, Salman E, Goetz D, Davies SO, Liebowitz MR (2000). Ataque de nervios and childhood trauma history: An association? Journal of Traumatic Stress, 13:3, 529-534.

## Vegeu també

* Women on the Verge of a Nervous Breakdown (musical)

## Enllaços externs

* Guió i crítica Arxivat 2009-05-03 a Wayback Machine. de la pel·lícula i del Dvd.